राहुल की पदयात्रा के दौरान उनकी सुरक्षा में सेंध  
राहुल गांधी की पदयात्रा के आज तीसरे दिन उनकी सुरक्षा में सेंध लगी है। राहुल गांधी से मिलने आए एक युवक को पिस्तौल के साथ पकड़ा गया है।
राहुल गांधी की पदयात्रा के आज तीसरे दिन उनकी सुरक्षा में सेंध लगी है। टप्पल के रास्ते में राहुल गांधी से मिलने आए एक युवक को पिस्तौल के साथ पकड़ा गया है। राहुल की सुरक्षा में तैनात एसपीजी ने हरिकिशन नाम के इस युवक को पकड़कर स्थानीय पुलिस के हवाले कर दिया है।  राहुल गांधी तीसरे दिन की शुरुआत टप्पल तहसील के त्रिपालपुर इलाके में किसानों से मिलकर की। राहुल शनिवार को अलीगढ़ में महापंचायत करने वाले हैं लेकिन उससे पहले ही माया सरकार ने वहां धारा 144 लगा दी है जिसके बाद राहुल की गिरफ्तारी की अटकलें तेज़ हो गई हैं लेकिन राज्य सरकार का कहना है कि राहुल की गिरफ्तारी का फैसला अलीगढ़ प्रशासन ही लेगा।